**DĖL VISUOMENĖS SVEIKATOS PRIEMONIŲ, SIEKIANT VALDYTI COVID-19 LIGĄ (KORONAVIRUSO INFEKCIJĄ) ŠILALĖS RAJONE**

2020 m. kovo 18 d. Nr. DĮV-254

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, atsižvelgdamas į Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. kovo 16 d. sprendimą Nr. V-380 „Dėl visuomenės sveikatos priemonių, siekiant valdyti COVID-19 ligą (koronaviruso infekciją)“:

1. Į p a r e i g o j u:

1.1. Šilalės rajono savivaldybės visuomenės sveikatos biurą atidėti biuro vykdomo Valstybinių (valstybės perduotų savivaldybėms) visuomenės sveikatos priežiūros funkcijų vykdymo 2020 m. veiklos prioritetų vertinimo kriterijų reikšmių (pusmečio/metų) plano, patvirtinto Lietuvos Respublikos sveikatos apsaugos ministerijos Valstybinių (valstybės perduotų savivaldybėms) visuomenės sveikatos funkcijų vykdymo priežiūros komisijos 2019 m. gruodžio 30 d. protokolu Nr. LP-409, kitų veiklų, apimančių visuomenės sveikatos stiprinimo individualius ar grupinius užsiėmimus, išskyrus nuotolinėmis priemonėmis vykdomas veiklas, įgyvendinimą karantino laikotarpiu;

1.2. Šilalės rajono savivaldybės visuomenės sveikatos biurą bendradarbiauti su Nacionalinio visuomenės sveikatos centro prie Sveikatos apsaugos ministerijos Tauragės departamento Šilalės skyriumi dėl karantino režimo metu draudžiamos Šilalės rajono savivaldybėje viešo ir privataus sektoriaus veiklos kontrolės;

1.3. Šilalės rajono savivaldybės administracijos seniūnijų seniūnus nuo įsakymo įsigaliojimo dienos kasdien teikti informaciją Šilalės rajono savivaldybės visuomenės sveikatos biurui apie Šilalės rajono gyventojų privalomosios izoliacijos režimo laikymąsi.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt) .

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba per vieną mėnesį nuo šio įsakymo paskelbimo arba įteikimo suinteresuotam asmeniui dienos Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda).

Administracijos direktorius Valdemaras Jasevičius